Nem turistaút a visszavágó
Hat év szünet után, csütörtökön újra nemzetközi kupamérkőzést játszott és nyert a Ferencváros, az ellenfél az örmény Ulisses volt.
[p]Maróti Béla, az FTC középpályása az Európa Liga-selejtező első meccs után bevallotta, hogy még ennél is gyengébb ellenfelet várt – írja a Magyar Hírlap.[/p]
[iquestion]– Az első gólnál az ön nevét mondták be, de sokan úgy látták, hogy öngól volt. Nos, ki a gólszerző?[/iquestion][ianswer]– Együtt ugrottunk fel az örmény védővel fejelni, és bár szerintem is a végén az ő feje búbjáról került a kapura a labda, azért azt hiszem, jogosan ünnepelhettem. Lélektanilag nagyon fontos volt ez a gól.[/ianswer]
[iquestion]– A háromgólos előny tudatában kellemes jereváni turistaútra számítanak a jövő heti visszavágón?[/iquestion][ianswer]– Turistaútról azért szó sincs. Bár három gól az előnyünk, azért figyelünk, nehogy meglepetés érjen bennünket. Még azt sem tartom elképzelhetetlennek, hogy idegenben is legyőzzük az örményeket.[/ianswer]
[picture=”302′′ title=”Maróti Béla szerint senki nem kényelmesedhet el (fotó: sportandmedia.com)”]
[iquestion]– Mennyire okozott meglepetést az Ulisses játéka? [/iquestion][ianswer]– Bevallom, picit gyengébb ellenfelet vártam. Van két-három kifejezetten ügyes, technikás futballistája az örmény Ulissesnek, de szerencsére meg tudtuk oldani a semlegesítésüket. A második félidőben már olyan játékot nyújtottunk, amely tetszett a közönségnek. A biztatásuk nagyon jólesett.[/ianswer]
[iquestion]– Azért látszott a Fradin, hogy még nem volt ideje összeszokni. Milyen lesz a bajnokságra az új összetételű csapat?[/iquestion][ianswer]– Az a véleményem, hogy minden edzésnél többet ér, ha tétmérkőzést játszhatunk, és úgy csiszolódhatunk össze. Az újonnan érkezettek megvillantották képességüket, s bizonyára nagy harc lesz a csapatba kerülésért a bajnokságban is. Senki sem kényelmesedhet el, s ez jót tesz az együttesnek, hiszen mindenki hajt majd, és az játszik, aki a legjobb formát mutatja. Minimális célunk az új idényben is a nemzetközi kupaszereplés jogának kiharcolása.[/ianswer]
Hírek